 Esyangano sye Biblia Petero Akabalhamira Kornelio - Omuthahulha owa Intaneti owAbema ba YehovaOLYA oyuwimene halya yo mukwenda Petero, nabali enyuma siwe ni baghuma bokwabanywani biwe. Ibbwa busana naki omulhume akunamira Petero? Anatholere erikolha athya? Wunasi nga nindi?Omulhume ni Kornelio. Ni mukulhu wamahe we Roma. Kornelio syasi Petero, aliriryo mubamubwira bathi amukokaye omwa nyumba yiwe. Leka thulebaye eki nga kyasa kithi.Abakwenda ba Yesu aberimbere babya Bayuda, aliriryo Kornelio si Muyuda. Aliriryo anzire Nyamuhanga, akamusaba, nerikolha abandu bebindu bingi ebyolhukeri. Erigholho-gholho ighuma malaika akamubuthukira neribugha athi: Nyamuhanga abirikutsemera kandi akaya subiraya emisabe yawu. Wuthume abalhume banga kulethera omulhume oyukahulhawa mwa Petero. Ikire e Yopa omwa nyumba ya Simoni, oyuwikere hakuhi nengetse.Neryo-neryo Kornelio akathuma abalhume eriyarondya Petero. Engyakya eyakwamako, abalhume bakabya bakayahika hakuhi ne Yopa, Petero ane okwa enyumba ya Simoni kwendatha. Eyo Nyamuhanga akaleka Petero inyalengekania athi amalhangira olhukimba lhukalhwa elhubulha. Omwa lhukimba muli emihanda yosi yebisoro. Erikwamana nebiraghiro bya Nyamuhanga ebisoro ebi si byabya byuwene erilibwa, aliriryo omulenge akabugha athi: Hangana, Petero. Wukere nerirya.Petero akasubiraya athi: Eyihi! Sindi na thalya ebithuwene. Aliriryo omulenge akabwira Petero athi: Ebyo Nyamuhanga abirierya lino, isiwasyahulhabyo mwa bithabuyirire. Eki kikabya mirundi isathu. Petero akabya akina hanga-hangaya eki nga kikamanyisaya ki, abalhume ba Kornelio bakahika okwa nyumba neribulya ya Petero ngalihayi.Petero akalhua okwa nyumba kwendatha neribugha athi: Ningye omulhume oyo mukasonda. Ekikabaletha niki? Abalhume bakabya basoborera bathi malaika mwakabwira Kornelio akokaye Petero omwa nyumba yiwe, Petero akaligha erighenda haghuma nabu. Ekindi kiro ekikakwamako, Petero nabanywani bakaghenda eriya balhamira Kornelio e Kaisaria.Kornelio abirihindania haghuma abahughu nabanywani biwe. Petero akabya asa, Kornelio akamuthangirira. Akawa ahisi neryunamira okwa bisandu bya Petero, ngokwa wamalhangira hano. Aliriryo Petero akabugha athi: Hangana; ingye naghe indi mundu. Kwenene, e Biblia yikanganaya yithi sikihikire eryunamira omundu nerimuramya. Thutholere ithwaramya Yehova musa.Neryo Petero akatsuka erikangirirya abahindene. Petero akabugha athi: Namalhangira indi Nyamuhanga akaligha abosi abakanza erimukolera. Kandi akabya akina kanaya, Nyamuhanga akathuma omulimu abuyirire, nabandu bakatsuka eribugha omwa mibughe mingi. Kino kikaswekaya abigha Abayuda abasa haghuma na Petero, kusangwa byabya bakalengekania bathi Nyamuhanga anzire Abayuda basa. Neryo eki kikabakangiriraya kithi Nyamuhanga syali samalira abandu abekihanda kighuma nga kyakisingire kutse nga kyekyomubongo oku Nyamuhanga kwilhaba abandu ebekindi kihanda. Eki sikindu kibuya ithwe abosi eribuka?Emibiri 10:1-48; 11:1-18; Eribisulirwa 19:10.Omwa kisasani, omulhume oyukunamira ahisi nindi?Malaika akabwira Kornelio yaki?Nyamuhanga akaleka Petero alhangire ki inyane okwa lhuthwe lhwenyumba ya Simoni e Yopa?Ekikaleka Petero inyabwira Kornelio athi syatholere erimunamira nerimuramya niki?Ekikaleka abigha Abayuda abali na Petero ibasweka niki?Ni somo ki erikulhu erya thutholere ithwighira oku Petero akabalhamira Kornelio?Soma Emibiri 10:1-48.Ebinywe bya Petero ebikabanika omwa Emibiri 10:42 bikakanganaya ki okwa mubiiri owerithulhughania engulhu mbuya eyObwami? Mt. 28:19; Mk. 13:10; Emib. 1:8Soma Emibiri 11:1-18.Petero mwakangania mibere ki omughulhu obusondole bwa Yehova erikwamana nabEbihanda bwaminyikalha ndeke-ndeke, kandi thwanga gherererya thuthi ekyerireberyako kiwe? Emib. 11:17, 18; 2 Kor. 10:5; Efe. 5:17 